2020. gada 7. janvārī Noteikumi Nr. 7

Rīgā (prot. Nr. 1 16. §)

**Grozījumi Ministru kabineta 2013. gada 19. marta noteikumos Nr. 144 "Profesionālās izglītības kompetences centra statusa piešķiršanas un anulēšanas kārtība"**

Izdoti saskaņā ar

[Profesionālās izglītības likuma](https://likumi.lv/ta/id/20244-profesionalas-izglitibas-likums)

[7. panta](https://likumi.lv/ta/id/20244-profesionalas-izglitibas-likums#p7) 11. punktu un

[15.1 panta](https://likumi.lv/ta/id/20244-profesionalas-izglitibas-likums#p15.1) pirmo daļu

Izdarīt Ministru kabineta 2013. gada 19. marta noteikumos Nr. 144 "Profesionālās izglītības kompetences centra statusa piešķiršanas un anulēšanas kārtība" (Latvijas Vēstnesis, 2013, 58. nr.; 2015, 171. nr.) šādus grozījumus:

1. Papildināt 2.1. apakšpunktu aiz vārda "izglītību" ar vārdiem "un arodizglītību".

2. Izteikt 2.4. apakšpunktu šādā redakcijā:

"2.4. izglītības iestāde atbilstoši īstenojamām izglītības programmām sadarbojas ar darba devēju organizācijām vai to apvienībām un nozares komersantiem un ir saņēmusi viņu rakstisku vērtējumu par sadarbību, kā arī par mācību prakses un darba vidē balstītu mācību organizēšanu;".

Ministru prezidents A. K. Kariņš

Izglītības un zinātnes ministre I. Šuplinska